Kārlis Greiškalns

Kārlis Greiškalns (dzimis  Viesītē) ir Latvijas politiķis un pedagogs. Bijis Latvijas izglītības un Zinātnes ministrs (2000—2002), Valmieras rajona un pilsētas un Burtnieku novada vadītājs, kā arī 7. Saeimas deputāts.

 Dzīvesgājums 
Dzimis 1942. gada 20. decembrī Viesītē. 1961. gadā pabeidza mācības Viesītes vidusskolu un studēja Latvijas Valsts fiziskās kultūras institūtā.

No 1966. līdz 1971. gadam strādāja par skolotāju Cēsu rajona Vecpiebalgas vidusskolā. No 1972. līdz 1981. gadam bija sporta biedrības "Vārpa" Valmieras rajona padomes priekšsēdētājs. No 1982. līdz 1984. gadam bija Valmieras Viestura 3. vidusskolas direktors.

No 2003. gada bija Vidzemes profesionālās izglītības centra izpilddirektors.www.pic.lv , VPIC kontakti  2009. gadā kļuva par padomes priekšsēdētāju Valsts akciju sabiedrībā "Latvijas Loto",www.latloto.lv , Par Latvijas Loto bija padomes loceklis Valsts akciju sabiedrībā "Latvijas dzelzceļš".www.ldz.lv, Padome

 Politiskā karjera 
No 1984. līdz 1994. gadam Greiškalns bija Valmieras rajona izpildkomitejas priekšsēdētāja vietnieks, no 1994. līdz 1998. gadam Valmieras rajona padomes priekšsēdētājs. No 1997. līdz 1998. gadam bija Valmieras pilsētas domes priekšsēdētājs.

Tautas partijā ieņēma ģenerālsekretāra amatu, no 1998. līdz 2000. gadam Greiškalns bija 7. Saeimas deputāts, no 2000. līdz 2002. gadam Latvijas izglītības un Zinātnes ministrs, līdztekus no 1999. līdz 2002. gadam studēja sociālās zinātnes Latvijas Lauksaimniecības universitātēs maģistratūrā.

2005. gada pašvaldību vēlēšanās startēja no LPP, "Vidzemes apvienība" saraksta un kļuva par Valmieras pilsētas Domes deputātu. 
No 2012. gada oktobrim līdz nākamā gada janvārim ieņēma Burtnieku novada domes priekšsēdētāja amatu.

9. Saeimas vēlēšanās netika ievēlēts no Latvijas Pirmās partijas un partijas "Latvijas Ceļš" vēlēšanu apvienības saraksta.

 Atsauces 

 Ārējās saites 
 Īsa biogrāfija

Kategorija:1942. gadā dzimušie
Kategorija:Viesītē dzimušie
Kategorija:Šlesera reformu partijas politiķi
Kategorija:Latvijas izglītības un zinātnes ministri
Kategorija:7. Saeimas deputāti
Kategorija:Valmieras pašvaldības vadītāji
Kategorija:Latvijas pedagogi
Kategorija:Latvijas Biozinātņu un tehnoloģiju universitātes absolventi
Kategorija:Latvijas Sporta pedagoģijas akadēmijas absolventi
Kategorija:Triju Zvaigžņu ordeņa kavalieri